પોલીસ સૂત્રોના જણાવ્યા મુજબ નવલનગર શેરી નં.૩માં અમૃત વિધાલય સામે જાથાના ચેરમેન જયંતકુમાર ભાનુશંકર પંડયા (ઉ.વ.૬૦) પર ગઈકાલે સાંજે ૫–૩૦ વાગ્યે ૧૫થી ૨૦ શખસો તૂટી પડયા હતા અને તેમને ઢીકાપાટુનો માર મારી ખૂનની ધમકી આપી હતી. આ હુમલામાં જયંતભાઈના ચશ્મા અને બે મોબાઈલ તૂટી ગયા હતા. હુમલાખોર શખસો તેમના એકિટવાની ચાવી પણ તફડાવી ગયા હતા. બનાવ સમયે જાથાના કાર્યકર ભાનુબેન ગોહિલે હુમલાખોરોનો પ્રતિકાર કર્યા બાદ ફોન કરી પોલીસને બોલાવી લીધી હતી.